Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
27 ต.ค. 2558

SET เริ่มพักตัวสร้างฐานด้วยปริมาณการซื้อขายลดลง…“ซื้อ”  UV
ดัชนี SET อยู่ที่ 1,425.97 จุด +1.81 จุด +0.13% ปริมาณซื้อขาย 16,448  ลบ.
แนวรับ :          1,420          แนวต้าน :          1,430 / 1,438
สรุปทิศทางและแนวโน้มตลาด
SET เคลื่อนไหว Sideways รอความชัดเจนการขึ้นดอกเบี้ยหลังการประชุม FOMC กลางสัปดาห์นี้: SET เคลื่อนไหว Sideways ในกรอบ 1,420-1,430 จุด รอความชัดเจนการขึ้นดอกเบี้ยหลังการประชุม FOMC วันที่ 27-28 ต.ค.นี้ ซึ่งเรามองการ “พักฐาน” เป็นโอกาส “ซื้อ” ด้วยเป้าหมายระยะสัปดาห์ที่ 1,450 จุด และสิ้นปีที่ 1,500 จุด จาก 1) มาตรการกระตุ้นเศรษฐกิจเริ่มส่งผลตั้งแต่ 4Q15 เป็นต้นไป 2) ECB และ PBoC ดำเนินนโยบายการเงินแบบผ่อนคลายต่อเนื่อง 3) มีโอกาสที่ Fed จะชะลอการขึ้นดอกเบี้ยไปเป็นปี 2016 หลังเศรษฐกิจโลกชะลอตัวกว่าที่คาดการณ์ไว้…แนะนำ “ซื้อ” กลุ่มสื่อสารทีใกล้ประมูล 4G ในเดือน พ.ย. (INTUCH ADVANC), กลุ่มท่องเที่ยว ที่กำลังเข้าสู่ช่วง High Season (AOT MINT CENTEL), กลุ่มธนาคารขนาดกลาง-เล็ก (TMB TISCO KKP) และอสังหาฯ และธุรกิจที่ได้รับผลดีจากมาตรการกระตุ้นอสังหาฯ (PS + HMPRO)
“เก็งกำไร” UV…ราคาหุ้นยัง Laggard GOLD อยู่ 8%: การปรับสูงขึ้นของ GOLD ในช่วง 1 เดือนที่ผ่านมาเกือบ 31% ส่งผลบวกต่อหุ้น UV (ถือหุ้น GOLD อยู่ 55.73%) ปรับสูงขึ้น 23% ซึ่งถ้าพิจารณาจากข้อมูลในอดีตช่วง 2013-2015 จะเห็นว่าตลาดให้มูลค่าของ UV (หักมูลค่าของ GOLD แล้ว) ประมาณ 9000 ล้านบาท ซึ่งสูงกว่าปัจจุบันที่ตลาดให้มูลค่าหุ้น UV (หักมูลค่าของ GOLD แล้ว) ที่ 7000 ล้านบาท ทำให้ UV มีโอกาสเป็น Catch-Up Plays ตามหุ้น GOLD ที่ปรับสูงขึ้นไปมากกว่า 8% ในช่วง 1 เดือนที่ผ่านมา หรือมีเป้าหมายระยะสั้นที่ 7.8-8.0 บาท (ดูรูปด้านซ้ายประกอบ)
 
หุ้นที่น่าสนใจทางเทคนิค
UV “ซื้อ” ราคาหุ้นมีจังหวะดีดตัวขึ้นต่อหลังพักตัวไม่หลุดเว้นค่าเฉลี่ย 7 วัน ด้วยปริมาณการซื้อขายสนับสนุนหนาแน่น สอดคล้องกับเส้นค่าเฉลี่ย 7-14-21-63 วัน เรียงตัวตัดกันยืนยันแนวโน้ม มีโอกาสแกว่งตัวขึ้นได้ต่อเนื่อง มีแนวต้านแรกที่ 7.50 บาท ผ่านได้จะมีแนวต้านถัดไปที่ 7.80 บาท
PTG “ซื้อ” ราคาหุ้นแกว่งตัวทะลุกรอบรูปแบบ Bullish Flag พร้อมปริมาณการซื้อขายเริ่มกลับมาอีกครั้ง เครื่องมือ DI+ และ MACD เริ่มชี้ขึ้นต่ออีกครั้ง เป็นจังหวะซื้อเก็งกำไร มีแนวต้านแรกที่ 16.30 บาท เป้าหมายถัดไปที่จุดสูงสุดเดิมบริเวณ 16.70 บาท
TVT “ซื้อ” ราคาหุ้นมีจังหวะฟื้นตัวขึ้นผ่านแนว Downtrend Line และยืนเหนือเส้นค่าเฉลี่ย 3 เดือนได้อย่างมั่นคง สอดคล้องกับเครื่องมือ MACD ที่เป็นบวกพุ่งชี้ขึ้น เป็นจังหวะซื้อเก็งกำไร มีแนวต้านแรกที่บริเวณ 2.58 บาท และเป้าหมายถัดไปที่ 2.70 บาท
 
Futures แนวรับ          แนวต้าน
SET50           918             925
                915             930
Gold          19600           19800
              19500           19900
Oil            1650            1700
               1600            1730